Ä Klatschete vo Afang a, sigs für d'Eröffnig vom OZUME Karl-Heinz Sterzel, d´Guggemusik Voll D'näbe, für d´Rentnerband vo de 53er odder für d´Schnitzelbangg-Singer Versli-Furzer. De Gildemeister Hans Rohrbach hät souverän durchs Programm gführt und für ä mängge Lacher gsorgt. Ä rundi Sach war näbe de Zunftobend-Nummere au de Uftritt vo de Zundel-Girls und de "Epilog" vom Obergildemeister Jörg Rosskopf (Jörg, entschuldig' bitte, aber i han ä Schwyzer Tastatur, do git's kei "scharfs s"). Untermolt war das ganze widder emol vo de Nightshadows, die ehreamtlich ohni Gage gschpielt hen.